Dialeto triestin

El Triestin xe un dialeto local del vèneto che el se parla a Trieste. El xe fortamente influenzà par un sotostrato furlan, principalmente dovudo a la coesistenza inte el otocento col defunto dialeto tergestin, che el triestin gaveva sostituido e che jera tanto vicin al furlan.

El triestin el ga tiolto anca tante parole de altre lingue. Za che Trieste xe sul confin co la Slovenia e xe stà soto la monarchia dei Habsburg par sei secoli, alcune parole del triestin xe de origine tedesco e sloveno. Dovudo ala grande emigraziòn inte ła cità a la fin del XVIII sècolo e inte el IXX, alcune parole del triestin xe anca de altre lengue, come el greco ed el serbo.
 Storia 
Fin al desdotèximo sècolo (overo fin quando la sità la xera incora circondà tra le mura stòreghe e no la xera stà incora diciarà Porto Franco) a Trieste se parlava el  tergestin, che xera un dialeto de tipo ladin, fortemente relasionà co i dialeti friulani de la pianura, dai quali el xera separà da l'arcaica enclave vèneta dei dialeti bisiaco e gradese e da la fasa de dialeti sloveni del Carso, dai quali el xera conpletemente sircondà a partire dei primi secoli del Baso medioevo.
La fondasion de la nova sità la ga avùo come conseguensa l'imigrasion de persone vegnue dal basino del Mar Mediteraneo e da l'inpero Asbùrxego. Na parte consistente de popolasion imigrada la provegneva dal Friuli, dal Veneto, da l'Istria e da la Dalmazia. El xe stà inte sto momento che se ga afermà el triestin e el xe sconpario el terxestin. Le ipotesi dei studioxi so questo proseso de sostitusion linguìstega le xe raquante. El dialeto "vèneto comun" (in te la variante venesiana, nota in tuto l'Adriatico orientale, Mediteraneo orientale fin a Sipro, che Venesia utilizava come lengua "franca" ) podaria esar sta selto come koinè linguistega tra popoli de etnie diverse, opure podaria esar sta el dialeto dominante dei imigrati.
El dialeto triestin el se ga diferenzià majormente dal vèneto intei sècoli susesivi. In chel periodo Trieste la xera la prinsipale sità de lengua italiana de l'inpero, de conseguenaa el dialeto triestin sostituiva conpletamente la lengua italiana in tuta l'Austria-Ungheria e el vegneva utilizà anca in comunicasioni ufisiali .

La vitalità del dialeto triestin emerxe anca da alcune afermasioni de lo scritore Italo Svevo intel romanxo La coscienza di Zeno:

Anca James Joyce durante la so permanenaa a Trieste a l'inizio del 1900 el ga inparà a parlare e a scrivare el dialeto triestin. De questo le xe testimoniansa alcune de le so létare a Svevo.

Atualmente el triestin, a difarensa de altri dialeti, no'l se xe ridoto par difuxion intel corso dei ùltimi deseni e el xe conosesto da quaxi tute le persone orixinarie de la provinsa o ivi residenti da longo tenpo. A questo propòxito contribuisce forse la so relativa somejansa co la lengua italiana, che intei ùltimi deseni la xe 'ndà progresivamente intensificando.

Existe un serto nùmaro de òpare teatrali, poetiche o letararie scrite in triestin, molte de le quali le xe òpara de Virgilio Giotti e Carpinteri & Faraguna. Inoltre se deve ricordar Nereo Zeper, che el ga traduxesto l'Inferno de Dante Alighieri in triestin.

 Svilupo del triestin moderno 

 Distribusion xiogràfega 
El dialeto triestin el xe parlà inte la sità de Trieste. Intei comuni limìtrofi del Carso de lingua slovena el xe usà come lengua veicolare. El dialeto vèneto de Gorisia el xe considerà un’iradiasion del triestin pitosto che del dialeto bixiaco, anche se questo el xe xiografegamente pì visin.

 Fonoloxìa 
El triestin prexenta sinque vocali fonoloxicamente distintive: [i], [e], [a], [o], [u]. A livelo fonèteco el grado de apertura de le vocali medie el poe variare, senaa che questo el gabie valore fonoloxicamente distintivo.

Le consonanti fonolòxeghe le xe:
 le oculsive [b], [p], [d], [t], [g], [k] 
 le  fricative [z], [s], [v], [f]
 le  africate [tʃ], [ts], [dz]
 le  naxali [m], [n], [ɲ]
 la  laterale [l]
 la  vibrante [r]

A livelo fonètego i va zontai la naxale velare (che la se ga par asimilasion davanti a consonante velare) e la laterale aprosimante palatalizà (che el xe alòfono de la laterale alveolare).

El triestin no ga consonanti xeminàe. La grafia “ss” no indica na consonante xeminà ma la fricativa alveolare sorda in poxision intervocalica.

 Gramatega 
La Gramatega del triestin la xe acuratamente descrita in te na serie de studi linguisteghi (vedi bibliografia). Le so carataristeghe pì inportanti, in particolar modo in confronto co i dialeti eugànei de la lèngua vèneta, le xe le seguenti: 

 tendensa a sostituirs el conjuntivo co el condizionale e viseversa. Par exenpio le xe considerae corete sia la fraxe se fusi libero, ‘nderia sicuro, sia la fraxe se saria libero, ‘ndasi sicuro, come pure parfin se saria libero, ‘nderia e se fussi libero, ‘ndassi.

 l'elision de la vocale finale par le parole che le finise par "no", "ne", "lo", "le" e altre (solo maschili) e par l'infinito dei verbi, ad exenpio:
 vagòn 
 pan 
 quel 
 gavèr

 la coniugasion del verbo èsare, indicativo prexente:
 mi son 
 ti te son
 lui el xe/ela la xe
 noi semo
 voi se
 lori i xe/lore le xe

 la coniugasion del verbo èsare, indicativo inperfeto:
 mi jero
 ti te jeri
 lui el jera/ela la jera
 noi jerimo
 voi jeri
 lori i jera/lore le jera

 la coniugasion del verbo avere, indicativo prexente:
 mi go
 ti te ga
 lui el ga/ela la ga
 noi gavemo
 voi gavè
 lori i ga/lore le ga

 la coniugasion del verbo avere, indicativo inperfeto:
 mi gavevo
 ti te gavevi
 lui el gaveva/ela la gaveva
 noi gavevimo
 voi gavevi
 lori i gaveva/lore le gaveva
 Sistema de scritura 
El triestin se scrive co l’alfabeto latin. La grafia del triestin no la ze sta standardizà o fisata normativamente. Le resenti proposte de standardizasion ortografega de la lèngua vèneta no le xe stae resepie par el triestin, par el quale el modelo ortogràfego de riferimento rimane quelo de l’italian. Da quest’ultimo, tutavia, el triestin se discosta par alcuni aspeti:

 la letera x la vien uxà par indicare la fricativa alveolare sonora in posision intervocalega o iniziale de parola, come inte el xe.

 El digrama ss el vien uxà par indicare la fricativa alveolare sorda in posision intervocalega, come inte le parole 'cossa' (che cosa?) e rossa (rosa). Tal digrama no indica, come invese avien in italian, un sono dopio.

 s’c indica la susesion de la fricativa alveolare sorda e della africata palatoalveolare sorda, come inte le parole s'cioca, s'cenza (sgrexenda), s'cinca (bija).

 No se uxa i digrami gl e sc de l’italian, in quanto no existe i soni corispondenti (anca se i tende a conparir inte i prestiti lesicali pì resenti da l’italian).

 Vocabolario 
El lesico del triestin el xe in major parte de orìxene latina. Tutavia presenta influenze di altre lingue, soprattutto dello sloveno, del croato e del todesco. Sono presenti anche parole derivate dal greco moderno a causa della presenza storica di una comunità greca nella città.

 Confronto fra triestin e altre léngue 
TriestinDàlmataRaguzan (Dubrovnik)ItalianInglexepirònpirunforchettaforkcarèga katrigasediachairscovàzeškovaceimmondiziarubbishmonamona, crazy person monàda, stupid-crazy act of one personvagina (sost.)
stupido (agg.)vagina (n)
silly (adj.)impizàraccendereto light lugànigaluganigesalsicciasausagespagnolètošpanjuletsigarettacigarette

 Etimoloxìa de parole triestine con tradusion in altre varianse vènete 
 Triestin Vèneto (altre varianse) Orìxene Armeròn o Armèr armaro dal fransexe armoire, steso significà Brixiòla braxola de porselo, cotoleta dal latin "*brasiata", cota so la braza Chèba càrsare o gabia dal latin cavea, comune a tuto il vèneto Cìsto privo de denaro, in mixeria da lo sloveno o croato čist, neto Clùca manija dal croato e sloveno kljuka Cocàl gabian  dal greco kaukalias. Comune al friulano e al vèneto.   Cofe stùpido, incosente dal tedesco Kopfweh, mal de testa. Senbra che el termine risalga al la I Guera Mondiale e se riferisa ai soldà scartai a la vixita de leva in quanto malai de mente Daùr indrio o deretan dal furlan daûr, indrìo; manco uxà de indrìo o dedrìo Flosca sc-iafa dal tedesco vienese Flazka, colpo di man Mùlza paneta de graso, graso adipoxo so i fianchi (maneje de l'amor) dal dialeto sloveno del Carso "mulica", pronunsà mùliza con la "z" sorda, cioè sanguinaso Papùza savata dal turco papuç, a so volta dal persian papus, quelo che coverze el pie. La parola la xe prexente intel venezian. Patòk rosta dal sloveno potok (patok nel dialetto del Carso), steso significà Chez sciò dal tedesco dialetale getz, "sciò", "pusa via"; dar el chez = mandar via, far scapare Macaco puareto, stupidin, ùmile da l'aramaico makiko, umile, povaro Peteseria mèsita de vini e alcolici da petes, che sta in xènare par vin o alcolico, derivà da peto. Plafòn sofito dal fransexe plafond, steso significà Remitùr caos, confuxion dal lat. repeditare con suffisso -orio- in forma furlana -ur
derivà da la confuxion cauxà dal batare par tera co i scarponi inte l'execuzion del "demi tour"(dietro front) che i faxeva le trupe fransexi de Napoleon de pasajo a Trieste  Ribòn spese ds pése dal lat. rubrone(m), pése dal colore rosastro, cfr. la denominasion greca erythrinos Scàfa seciaro (dal greco skaphe, medià dal latin scapha, basin, conca, tinosa; scafo, canoto, salùpa Scurton mosicon Sina rotaia dal tedesco Schiene, rotaia  Spàrgher cuxina economega dal tedesco Sparherd, focolare o fornelo Slàif fren dal tedesco schleifen, frenare (in uxo inte le Ferovie) Sluc sorso, sorsada dal tedesco Schluck, sorso Trapoler intralasador, trufador (ma con un'asesion no esesivamente negativa) deriva probabilmente da l'italian trapola. El xè un trapoler: la xe na persona che intralasa par so natura. Tùmbaro - Tùmbano Pànpano, senplisoto da l'alto tedesco medio tumb (ora dumm), steso significà Puf debito voxe xergale de orijine inserta Vixavì de fronte dal franseze vis-à-vis Vitz spiritosajine, xugo de parole dal tedesco Witz, steso significà Zìma ("z" sonora) fredo (con "z" sorda significa "sima", come quela de la montagna) da lo sloveno o dal croato zima, inverno

 Altri projeti 

 Bibliografia 
 Collussi, G. Osservazioni sul triestino di Carpinteri e Faraguna: la concordanza dei tempi, in Holtus - Metzeltin, Linguistica e dialettołozia, G. Narr Verlag, Tübingen, 1983, pp. 49–53.
 Doria, M. Grande dizionario del dialetto triestino. Trieste, Il Meridiano, 1987.
 Doria, M. Sugli slavismi del dialetto triestino giunti par intermediazione friulana, in Studi forogiuliesi in onore di C. C. Mor, Udine, 1983.
 Fontanot, R. Gli elementi turchi inte el dialetto triestino, in Trieste e la Turchia. Storie di commerci e di cultura, a cura di G. Pavan, Trieste 1996, pp. 122–125.
 Fontanot, R. Integrazioni semantiche ed idiomàteghe al GDDT, in “Archeografo Triestino”, CIII, 1995, pp. 11–52.
 Fontanot, R. Noterelle etimologiche triestine, in “Atti e Memorie della Società Istriana di Archeołozia e Storia patria”, XCV, 1995, pp. 423–427.
 Fontanot, R. Nuovo supplemento al dizionario del dialetto triestino, in “Atti e memorie della società istriana di archeołozia e storia patria”, XCIII, 1993, pp. 341–396.
 Fontanot, R. Sui suffissi inte el dialetto triestino, in “Quaderni del Dipartimento di Linguistica – Università di Firenze”, 6, 1995, pp. 55–94.
 Kosovitz, E. Dizionario-vocabolario del dialetto triestino e della lingua italiana, Trieste, Tip. figli di C. Amati, 1889.^
 Loffredo A. Morfołozia flessiva del dialetto triestino: tesi di laurea in dialettołozia, Trieste, Università degli Studi, 2001-2002.
 Pinguentini, G. Dizionario storico etimologico fraseologico del dialetto triestino. Trieste, Borsatti, 1954.
 Rosamani, E. Vocabolario giuliano. Trieste, Lint Editoriale, 1990.
 Tamas R. Cenni sul dialetto triestino, in Par seguir virtute e canoscenza: miscellanea di studi par Lajos Antal. Szombathely, Berzsenyi Daniel Foiskola, 2004, pp. 299–321.
 Vidossich, G. Studi sul dialetto triestino. Trieste, Caprin, 1901.
 Pellegrini Renzo, Par un profilo linguistico', in Storia econòmega di Trieste, vol.I La città dei gruppi 1719-1918'', Trieste 2001, pp. 293–316

 Liganbi foresti 
 Cogoy's Triestine-English Dictionary at Babylon 
 Ethimological studies of the Triestine Dialect

Categoria:Varianse de ła łéngua vèneta